РЕПУБЛИКА БЪЛГАРИЯ

НАРОДНО СЪБРАНИЕ

ПЕТДЕСЕТ И ПЪРВО НАРОДНО СЪБРАНИЕ

ЧРЕЗ

ПРЕДСЕДАТЕЛЯ НА  
51-ОТО НАРОДНО СЪБРАНИЕ  
НАТАЛИЯ КИСЕЛОВА

ДО

ПРЕДСЕДАТЕЛЯ НА

КОМИСИЯТА ПО БЮДЖЕТ И ФИНАНСИ

УВАЖАЕМИ Г-Н/Г-ЖО ПРЕДСЕДАТЕЛ,

На основание чл. 79, ал. 1 от Правилника за организацията и дейността на  
Народното събрание, правим следните мотивирани изменения и допълнения в  
Законопроект за събирането на приходи и извършването на разходи през 2025 г. до  
приемането на Закона за държавния бюджет на Република България за 2025 г., Закона за  
бюджета на държавното обществено осигуряване за 2025 г. и Закона за бюджета на  
Националната здравноосигурителна каса за 2025 г., 51-402-01-32:

1. Член 3, ал. 3 се изменя така:

“(3) Министерският съвет може да одобрява финансиране:

1. на дейности за непредвидени и/или неотложни разходи за предотвратяване, овладяване  
   и преодоляване на последиците от бедствия по реда на чл. 56 от Закона за защита при  
   бедствия
2. на проекти за инвестиционни разходи, одобрени от Народното събрание
3. капиталови проекти на общините, включени в Закона за държавния бюджет на  
   Република България за 2024 г.
4. за подготовката и произвеждането на избори съгласно Изборния кодекс;
5. на неотложни разходи, свързани с обществения ред, сигурността и живота и здравето на  
   хората.”
6. В преходните и заключителни разпоредби се създава §..  
   §.. В Закона за министерството на вътрешните работи (..):
7. В чл. 177 се правят следните изменения и допълнения

а) В ал. 2 думите "‘е средната работна заплата за страната” се заменят с думите “е средната  
работна заплата за съответната на мястото на работа административна област, освен ако тя  
не е по-висока от средната работна заплата за страната, като в тези случаи се прилага  
средната работна заплата за страната”

б) Създава се ал. 6:

“(6) Базата по ал. 2 се намалява с размера на задължителните пенсионни и здравни  
осигурителни вноски по Кодекса за социално осигуряване и Закона за здравното  
осигуряване, които биха били дължими от служител по трудово правоотношение.”

1. В чл. 180, ал. 2 думите “е средната работна заплата за страната” се заменят с думите “е  
   средната работна заплата за съответната на мястото на работа административна област,  
   освен ако тя не е по-висока от средната работна заплата за страната, като в тези случаи се  
   прилага средната работна заплата за страната”
2. В чл. 226 се правят следните изменения и допълнения:

а) в т. 2 след думите “по искане на служителя” се добавят думите “или по инициатива на  
органа по назначаване”

б) в т. 13 след думите “по искане на служителя” се добавят думите “или по инициатива на  
органа по назначаване”

в) създава се т. 22:

“22. след упражняване право на пенсия за осигурителен стаж и възраст”

1. В чл. 234 се правят следните изменения и допълнения:

а) В ал. 1 числото “20” се заменя с числото “10”

б) В ал. 2 числото “15” се заменя с числото “8”

в) В ал. 8 накрая се добавят думите “като за всеки ден неизползван годишен отпуск се  
изплаща обезщетение на база на месечното възнаграждение към края на годината, в която  
годишният отпуск не е използван”

г) Създава се ал. 11:

“(11) При изплащане на обезщетенията се използва месечното възнаграждение за  
предходната година.”.

1. В преходните и заключителни разпоредби се създава §..

§.. В Закона за администрацията (..) се правят следните изменения и допълнения:

1. В чл. 61 се създава ал. 6:

“(6) Администрацията на Министерския съвет публикува два пъти в годината на интернет  
страницата на Министерския съвет данни за общата щатна численост на министерствата и  
административните структури към съответния министър, както и общия брой на лицата,  
упражнили право на пенсия за осигурителен стаж и възраст.”

1. В § 16 към Закона за изменение и допълнение на Закона за администрацията ал. 10  
   се отменя.
2. В преходните и заключителни разпоредби се създават параграфи

§.. В тримесечен срок от обнародването на този закон министърът на вътрешните работи  
прекратява правоотношенията на служителите, които са упражнили правото си на пенсия  
за осигурителен стаж и възраст

§.. За правоотношения на служители на Министерството на вътрешните работи, които са  
възникнали преди влизането в сила на този закон, максималното обезщетение по чл. 234,  
ал. 1 от Закона за Министерството на вътрешните работи е 20 месечни възнаграждения за  
годината, предхождаща прекратяването, а максималното обезщетение по чл. 234, ал. 2 е 15  
месечни възнаграждения за годината, предхождаща прекратяването. Обезщетения с размер  
по-голям от 10 месечни възнаграждения се изплащат на два пъти в две последователни  
години, като през първата година се изплащат 10 месечни възнаграждения”

§.. В шестмесечен срок от влизането в сила на този закон Министърът на вътрешните  
работи извършва преглед на реално упражняваните функции от служителите по чл. 142,  
ал. 1, т. 1 от Закона за министерството на вътрешните работи и при установяване, че даден  
служител не изпълнява функции на полицейски органи и органи за пожарна безопасност и  
защита на населението, правоотношението се трансформира в такова по чл. 243, ал. 1, т. 2  
или т. 3.

§.. До достигане на обща щатна численост на Министерството на вътрешните работи от 45  
хиляди служители, разпоредбите на чл. 177 и чл. 180 от Закона за министерството на  
вътрешните работи се прилагат както следва:

1. С намаление от 10 на сто, когато общата численост е над 51 хиляди
2. С намаление от 6 на сто , когато общата численост е над 49 хиляди
3. С намаление от 4 на сто , когато общата численост е над 47 хиляди
4. С намаление от 2 на сто , когато общата численост е над 45 хиляди

§.. Параграф .. (ЗМВР), т. 3, букви а) и б) влизат в сила на 01.01.2026 г, а буква в) влиза в  
сила на 01.02.2025 г.

ВНОСИТЕЛИ:

Мартин Димитров

Божидар Божанов

мотиви

Регламентират се разходите, които МФ може да финансира до приемането на закон за  
държавния бюджет за 2025 г. Като основа са ползвани текстовете от предишния  
удължителен закон от 2022 г. Ясната регламентация е в полза както на МФ, които ще имат  
повече яснота за допустимите разходни направления, така и за Народното събрание, което  
ще гласува конкретни правила за разходите.

С увеличението на заплатите в МВР, влязло в сила на 01.01.2025 г, се създават  
предпоставки за редица реформи в заплащането, като част от тях са включени в  
настоящите предложения.

Предлага се базата за изчисляване на заплатите да бъде съобразена със средната работна  
заплата за съответната административна област, а не както до момента - със средната за  
страната, като средата за страната ще се прилага единствено ако е средната за областта е  
по-висока от средната за страната. Целта на такава диференциация е да бъде съобразена с  
регионалните специфики на нивата на заплащане, вкл. с оглед заплащането в частния  
сектор - в много областни, приравняването към средната заплата за страната ще създадена  
дисбаланс с частния сектор, при който диференцирането е налице по обективни  
съображения (по-ниски разходи, конкуренция и др.).

Предлага се намаляване на броя заплати, изплатени при прекратяване на  
правоотношенията в МВР, за всички бъдещи правоотношения, от 20 на 10 заплати.  
Настоящите служители запазват привилегиите, които са били налице към момента на  
тяхното наемане.

Предлага се натрупаният отпуск да се изплаща спрямо нивото на заплащане към края на  
годината, в която е натрупан съответният отпуск, а не към момента на изплащане.

По отношение на базата за определяне на заплатите на държавните служители в МВР, с  
предложенията се отчита един дефицит на отчитането на средата работна заплата за  
страната - че държавни служители, вкл. такива по ЗМВР, не плащат здравни и пенсионни  
осигуровки, което означава, че нетната заплата би била завишена спрямо тази в частния  
сектор, където по трудово правоотношение служителят също дължи осигуровки. Поради  
това се въвежда намаляване на базата със стойността на дължимите осигуровки, ако  
правоотношението беше трудово такова.

Като еднократни мерки се предлага освобождаване в тримесечен срок на всички  
служители, упражнили право на пенсия, като при изплащане на обезщетения на стойност  
над 10 заплати, се предвижда това да бъде направено в две последователни години.

Предлага се и администрацията на Министерския съвет да публикува данни за  
служителите във всички министерства и техните подчинени структури, както и за броя на  
служителите, които са упражнили право на пенсия.

Предлага се и временно намаляване на базата на заплащането до оптимизиране на състав  
на МВР със съответните прагове. По този начин се стимулира оптимизацията на щатната  
численост на министерството без да се отнема от заплащането на служителите в  
дългосрочен план, като при освобождаване на упражнилите право на пенсия (съгласно  
друга разпоредба на предложенията), на практика ще бъде постигната голяма част от  
заложената оптимизация.